OBAVIJEST RODITELJIMA/SKRBNICIMA

Poštovani roditelji/skrbnici,
ovim putem želimo Vas upoznati s odredbama Zakona o sigurnosti prometa na cestama koje se odnose na upravljanje električnim romobilima, odnosno osobnim prijevoznim sredstvima.
Sukladno Zakonu o sigurnosti prometa na cestama, osobnim prijevoznim sredstvom, među koje se ubrajaju i električni romobili koji ispunjavaju zakonski propisane uvjete, u prometu smije upravljati osoba koja je navršila 14 godina.
Slijedom navedenog, osobama mlađim od 14 godina nije dopušteno upravljati električnim romobilom u prometu na cesti.
Posebno napominjemo da je za vrijeme vožnje osobnog prijevoznog sredstva obvezno korištenje zaštitne kacige, a vozači su dužni pridržavati se svih ostalih pravila i obveza propisanih Zakonom o sigurnosti prometa na cestama.
Iako su učenici sa svime navedenim već upoznati od strane svojih razrednika, radi zaštite sigurnosti učenika te prevencije mogućih nezgoda, molimo Vas da kao roditelji/skrbnici upoznate svoje dijete s navedenom zakonskom obvezom te apeliramo  da ne dopuštate djetetu mlađem od 14 godina upravljanje električnim romobilom u prometu.

Škola ovom obavijesti želi dodatno pridonijeti sigurnosti svojih učenika i njihovom odgovornom ponašanju u prometu.

